**AIŠKINAMASIS RAŠTAS**

**PRIE 2021 METŲ FINANSINĖS ATSKAITOMYBĖS**

1. **BENDROJI DALIS**

**VšĮ Visagino turizmo plėtros centras įregistruota** 2020 m. gruodžio 28 d. vadovaujantis Lietuvos Respublikos viešųjų įstaigų įstatymo nuostatomis ir Visagino savivaldybės tarybos 2020 m. lapkričio 20 d. sprendimu Nr. TS-238 „Dėl viešosios įstaigos Ignalinos atominės elektrinės regiono verslo ir turizmo informacijos centro reorganizavimo, reorganizavimo sąlygų aprašo ir įstatų patvirtinimo“.

**Įmonės kodas** 305673733

**Buveinė** Taikos pr. 7, LT-31107 Visaginas.

**Teisinė forma** – Viešoji įstaiga.

**Ataskaitinis laikotarpis** 2021-01-01 - 2021-12-31

**Įstaigos veiklos sritys:**

- turizmo informacijos teikimas, turizmo ir verslo informacinių rinkmenų kūrimas, informacinių paslaugų veikla;

- turizmo informacinių sistemų pildymas;

- turizmo maršrutų kūrimas;

- leidinių, elektroninių leidinių, publikacijų turizmo, verslo, investicijų tematika, kartografinių leidinių rengimas bei leidimas;

- videofilmų, videoklipų apie Visaginą kūrimas ir gamyba, fotografavimo veikla;

- ekskursijų, seminarų, žygių, kitų renginių turizmo tematika organizavimas;

- prekyba Visagino m. savivaldybės suvenyrais, atributika, leidiniais, knygomis, meno dirbiniais, amatininkų gaminiais;

- Visagino m. savivaldybės investicinės aplinkos, verslo ir turizmo pristatymas, viešinimas, rinkodara;

- turizmo srities projektų, verslo planų, paraiškų rengimas;

-Visagino m. savivaldybės verslų, turizmo paslaugų, turizmo objektų reklama, rinkos tyrimai;

- kita susijusi veikla.

**Vidutinis ataskaitinio laikotarpio darbuotojų skaičius** 4.

Įstaiga neturi antspaudo.

Įstaiga neturi kontroliuojamų ir asocijuotų subjektų.

Svarbių sąlygų ir aplinkybių, kurios veikia įstaigą ir kurios gali turėti įtakos tolesnei įstaigos veiklai – nėra.

Įstaiga neturi neapibrėžtųjų įsipareigojimų ar neapibrėžtojo turto pokyčių nuo ataskaitinių finansinių metų pradžios.

Įstaiga neturi sprendimų dėl teisinių ginčų.

Reikšmingų įvykių po paskutinės ataskaitinio laikotarpio dienos neįvyko.

1. **APSKAITOS POLITIKA**
2. VšĮ Visagino turizmo plėtros centras (toliau tekste – VTPC) buhalterinė apskaita tvarkoma vadovaujantis Viešojo sektoriaus apskaitos ir finansinės atskaitomybės standartais (VSAFAS), Lietuvos Respublikos buhalterinės apskaitos įstatymu, Biudžetinių įstaigų buhalterinės apskaitos organizavimo taisyklėmis, Biudžetinių įstaigų įstatymu ir kitais teisės aktais.
3. Finansinė atskaitomybė rengiama einamųjų metų gruodžio 31 d. duomenimis.
4. Finansiniai metai sutampa su kalendoriniais metais.
5. Finansinių ataskaitų privalomas formos yra reglamentuotos 2-ajame viešojo sektoriaus apskaitos ir finansinės atskaitomybės standarte „Finansinės būklės ataskaita“ (toliau - 2-asis VSAFAS), 3-ajame viešojo sektoriaus apskaitos ir finansinės atskaitomybės standarte „Veiklos rezultatų ataskaita“ (toliau - 3-asis VSAFAS), 6-ajame viešojo sektoriaus apskaitos ir finansinės atskaitomybės standarte „Finansinių ataskaitų aiškinamasis raštas“ (toliau - 6-asis VSAFAS), 20-ojo viešojo sektoriaus apskaitos ir finansinės atskaitomybės standarto „Finansavimo sumos“ 4 priede (toliau - 20-ojo VSAFAS 4 priedas).
6. Įvykiai, įvykę pasibaigus finansiniams metams, tačiau dar nepatvirtinus finansinės atskaitomybės, tikslinami, atliekant koreguojančius įrašus (surašoma buhalterinė pažyma).
7. Finansinė atskaitomybė pateikta Lietuvos Respublikos piniginiais vienetais – eurais.
8. 2021 metais apskaitos politika keičiama nebuvo.
9. **AIŠKINAMOJO RAŠTO PASTABOS**
	1. **Materialusis ir nematerialusis ilgalaikis turtas**

Apskaitomas iš įsigijimo vertės atėmus sukauptą nusidėvėjimą. Nusidėvėjimas skaičiuojamas pagal tiesiogiai proporcingą (tiesinį) metodą, atsižvelgiant į nustatytą atitinkamo turto eksploatavimo laiką ir pradėdamas skaičiuoti nuo kito mėnesio po to, kai turtas pradėtas naudoti.

Ilgalaikis materialus turtas 2021 m. gruodžio 31 d. yra 1 eur.

**2. Biologinis turtas**

VTPC biologinio turto 2020 m. gruodžio 31 d. nėra.

**3. Trumpalaikis turtas**

Šią trumpalaikio turto grupę sudaro 18 024 Eurų, iš kurių:

* pirktos prekės skirtos perparduoti 2 864 Eurų;
* išankstiniai apmokėjimai tiekėjams 715 Eurų;
* Per vienerius metus gautinos sumos 7 055 Eurų;
* Pinigai ir pinigų ekvivalentai 7 390 Eurų.

**4. Finansavimo sumų 2021 gruodžio 31 d. nėra.**

**5. Įsipareigojimai sudaro 7 043 Eurų iš kurių:**

* Su darbo santykiais susiję įsipareigojimai 3 Eurai;
* Kiti įsipareigojimai 7 040 Eurų.

**6. Grynasis turtas**

Įstaigos 2021 m. veiklos rezultatas yra 14 390 Eurų perviršis. Dalininkų kapitalas – 290 Eurų. Grynasis turtas 2021 m. gruodžio 31 d. sudaro 10 982 Eurų.

**7. Veiklos rezultatų ataskaitoje teikiamų duomenų paaiškinimai ir detalizavimai:**

Finansavimo pajamos sudaro 63 862 Eurų, iš jų:

* Gautos iš savivaldybės biudžeto – 38 810 Eurų;
* Gautos iš ES, užsienio valstybių ir tarptautinių organizacijų lėšų – 25 052 Eurų.

Pagrindinės kitos veiklos pajamos už parduotas prekes ir suteiktas paslaugas sudaro 11 216 Eurų.

Kitos veiklos pajamos sudaro 3 366 Eurų.

Pagrindinės veiklos sąnaudos sudaro 72 525 Eurų, iš jų:

* Darbo užmokesčio ir socialinio draudimo sąnaudos – 42 466 Eurų;
* Komunalinių paslaugų – 224 Eurų;
* Parduotų prekių savikaina – 993 Eurų;
* Kvalifikacijos kėlimo išlaidos – 330 Eurų;
* Paprastojo remonto ir eksploatavimo išlaidos – 79 Eurai;
* Nuomos sąnaudos – 1 066 Eurų;
* Kitų paslaugų sąnaudos – 11 517 Eurų;
* Kitos sąnaudos (susijusios su vykdomais projektais) – 15 850 Eurų.

Direktorė Anastasija Jevtiuchova